Totodată, tipologia umană – țăranul (asuprit, aservit sau revoltat), stăpînul (cacique), femeia, sluga, preotul –, revelă un mod de viață, o mentalitate și o psihologie aparte, marcate de familiaritatea cu moartea și de sentimentul orfanității, manifestări specific mexicane, comentate de Octavio Paz într-un celebru eseu și constituind de altfel pentru Juan Rulfo o experiență traumatizantă din copilărie, cînd rămîne orfan de ambii părinți, uciși în împrejurări violente.